**privind aprobarea proiectului de lege**

**pentru modificarea articolului 9 din Legea nr.90 din 26 aprilie 2012**

**cu privire la recensămîntul populației și al locuințelor**

**din Republica Moldova în anul 2014**

**------------------------------------------------**

Guvernul HOTĂRĂŞTE:

Se aprobă şi se prezintă Parlamentului pentru examinare proiectul de lege pentru modificarea articolului 9 din Legea nr.90 din 26 aprilie 2012 cu privire la recensămîntul populației și al locuințelor din Republica Moldova în anul 2014

.

**Prim-ministru PAVEL FILIP**

Contrasemnează:

Viceprim-ministru,

ministrul economiei Octavian CALMÎC

Ministrul finanţelor Octavian Armaşu

Ministrul justiţiei Vladimir Cebotari

Proiect

**PARLAMENTUL REPUBLICII MOLDOVA**

**L E G E**

pentru modificarea articolului 9 din Legea nr.90 din 26 aprilie 2012

cu privire la recensămîntul populației și al locuințelor

din Republica Moldova în anul 2014

Parlamentul adoptă prezenta lege ordinară.

**Articol unic**. – La articolul 9 alineatul (2) din Legea nr. 90 din 26 aprilie 2012 cu privire la recensămîntul populaţiei şi al locuinţelor din Republica Moldova în anul 2014 (Monitorul Oficial al Republicii Moldova, 2012, Nr. 126-129, art. Nr: 407) cu modificările și completările ulterioare, propoziţia a doua, se modifică și va avea următorul cuprins:

„Termenul-limită de publicare a rezultatelor finale se aprobă de Guvern, la propunerea Comisiei Naţionale pentru Recensămîntul Populaţiei şi al Locuinţelor”.

**Preşedintele Parlamentului**

**Notă informativă**

la proiectul Legii pentru modificarea articolului 9 din Legea nr. 90 din 26 aprilie 2012 cu privire la recensămîntul populației și al locuințelor

din Republica Moldova în anul 2014

Proiectul legii pentru modificarea articolului 9 din Legea nr. 90 din 26 aprilie 2012, a fost elaborat de către Biroul Naţional de Statistică (în continuare – BNS), în conformitate cu prevederile Legii nr.780 din 27.12.2001 privind actele legislative și Legii nr. 317 din 18.07.2003.

Proiectul în cauză prevede modificarea articolul 9 alineatul (2), referitor la termenul-limită de publicare a rezultatelor finale ale recensământului.

Potrivit art.6 alin.(4) din Legea nr. 90 din 26 aprilie 2012 cu privire la recensămîntul populaţiei şi al locuinţelor din Republica Moldova în anul 2014, organizarea şi efectuarea recensămîntului se realizează sub conducerea Comisiei Naţionale pentru Recensămîntul Populaţiei şi al Locuinţelor, care coordonează şi monitorizează desfăşurarea în bune condiţii a întregii acţiuni, aprobă documentaţia şi instrumentarul de recensămînt, iar componenţa nominală, regulamentul de activitate a comisiei nominalizate, planul de măsuri cu privire la organizarea şi efectuarea recensămîntului, *procesarea şi publicarea rezultatelor se aprobă de Guvern.*

Luînd în considerație acest fapt, prin Hotărîrea Guvernului nr. 952 din 03.08.2016, termenul de publicare a rezultatelor finale ale recensămîntului a fost extins, la propunerea (decizia nr. 6 din 01 aprilie 2016) Comisiei Naţionale pentru Recensămîntul Populaţiei şi al Locuinţelor 2014, comparativ cu termenul statuat în art.9 alin. (2) din legea menționată.

În aceste condiții, se propune ca termenul-limită de publicare a rezultatelor finale să fie stabilit de Guvern, la propunerea (decizia) Comisiei Naţionale pentru Recensămîntul Populaţiei şi al Locuinţelor.

Adoptarea și implementarea proiectul menționat nu necesită careva cheltuieli financiare.

Avînd în vedere cele expuse, solicităm susținerea proiectului menționat.

**Director general Vitalie VALCOV**